6 साल की बच्ची से दुष्कर्म गला घोंटकर मार डाला
श्रीगंगानगर | सादुलशहरमें छह साल की बच्ची की हत्या से पहले आरोपी आशु सोनी ने उसकी जमकर पिटाई की थी। यह खुलासा गुरुवार को बच्ची के शव के पोस्टमार्टम में हुआ। आरोपी आशु सोनी की यह दरिंदगी देख पोस्टमार्टम करने वाले तीनों डाक्टर्स का दिल भी पसीज गया। रिपोर्ट में यह खुलासा हुआ कि बच्ची की हत्या करने से पहले आरोपी ने उससे दुष्कर्म किया। बहरहाल, बोर्ड ने पोस्टमार्टम रिपोर्ट पुलिस को सौंप दी है। पोस्टमार्टम में बच्ची के चेहरे, नाक होठों पर चोट के निशान मिले हैं। यह निशान मारपीट के थे। जांच में खुलासा हुआ कि बच्ची का पहले दुष्कर्म किया गया। बच्ची जब चीखने-चिल्लाने लगी तो उससे मारपीट की गई। फिर पकड़े जाने के डर से बच्ची का गला दबाकर हत्या की गई।
उसका गला दुपट्टे से दबाया गया था। बोर्ड का मानना है कि गुरुवार से 48 घंटे पहले ही उसकी मौत हो गई थी। ऐसे में पुलिस इस नतीजे पर पहुंची है कि आरोपी ने मंगलवार दोपहर को ही दुष्कर्म करके उसकी हत्या कर दी थी।
hin_Deva hin_Deva hin_Deva